Pakėvio tvenkinys
55°41′9″ š. pl. 22°49′25″ r. ilg.﻿ / ﻿55.68583°š. pl. 22.82361°r. ilg.﻿ / 55.68583; 22.82361 Pakėvio tvenkinys – tvenkinys Lietuvoje, Kelmės rajone, 4,5 km į pietryčius nuo Vaiguvos. Tvenkinio ilgis iš vakarų į rytus – 0,3 km, plotis – iki 0,17 km. Yra 0,2 ha sala. Altitudė 136,6 m. Pietinis krantas aukštokas. Aplinkui plyti pievos ir dirbami laukai. Priešsroviui yra 2 nemaži buvusio Pakėvio dvaro tvenkiniai (4,3 ha ir 6,8 ha). Į šiaurę yra Pakėvės telmologinis draustinis ir Pakėvio miškas, į vakarus Pakėvio kaimas, į pietus – Pakėvio dvaro buvusi sodyba. Tvenkinys nenutekantis, priklauso Gansės upės intako Ramočios baseinui. Vakarinėje ir pietinėje pakrantėse yra paplūdimiai. Apie 2010 metus atlikti tvenkinio išvalymo ir išdidinimo darbai.